ராஜலட்சுமியின் கொலைக்குக் காரணமான தினேஷ்குமார் இதேபோல் தப்பிவிடக்கூடாது. சட்டத்தின் முன் நிறுத்தி கடுமையான தண்டனையை பெற்றுத்தர வேண்டும். அதை கடுமையான மக்கள் திரள் போராட்டங்களே சாத்தியமாக்கும். என்றோ நடந்த நிகழ்வுகளை இன்று பல பெண்கள் 'மீடூ' மூலமாக வெளிப்படுத்தி வருகின்றனர். அது ஊடகத்திலும், மக்கள் மன்றத்திலும் பெரும் கவனமும் பெறுகிறது. ஆனால் ராஜலட்சுமிக்கு நடைபெற்ற அநீதி மக்கள் கவனத்தைப் பெறவில்லை, ஊடகங்களும் முன்னிலைப்படுத்தவில்லை. பலரும் மவுனமாக கடந்து செல்கின்றார்கள். இது ராஜலட்சுமியை இரண்டாவதாக படுகொலை செய்வது போன்றது; பெரும் ஆபத்தானதும் கூட. ராஜலட்சுமியை தினேஷ்குமார் ஆயுதத்தால் கொன்றான். இங்கு பலர் மவுனத்தால் கொல்கிறார்கள்.